Fruchtbarkeit
As Fruchtbarkäit oder Fertilität wird im Allgemäinen d Fähigkäit vom ene Organismus, Noochkomme (also Frücht) z haa.

Definizioone
 Frücht in dr Botanik si Orgaan, wo d Soome vo de de Pflanze din si und wo drus denn iiri Noochkomme waggse. Dr Begriff wird au uf anderi meerzelligi Organisme überdräit. Früener het män emol s Wort „Liibesfrucht“ brucht für e menschlig Embryo bzw. Fötus. In dr Medizin und Biologii wird au s Sünonüüm Fertilidäät (vom latiinische fertilis = fruchtbar, ergiibig, befruchtend) brucht. 
 Als Fekundabilidäät bezäichnet mä d Woorschinligkäit, ass es a Schwangerschaft im ene Menstruationszyklus git und si wird in Brozänt usdruckt.
 D Fekundidäät git d Zaal vo erfolgriiche Schwangerschafte pro wiibligs Individuum aa.
 Im überdraagene Sinn stoot d Fruchtbarkäit von ere Person oder eme Volk für dere bzw. däm si Schaffenschraft, Kreatiwidäät und Sterki.
 In dr Demografii isch die totali Fertilidäätsroote (TFR) e berächneti Durchschnittsgröössi, wo aagit, wivil Chinder im Durchschnitt e Frau im Lauf vo iirem Lääbe - d. h. vom Alter vo öbbe 15 bis 45 - uf d Wält bringt.
 In dr Geologii reedet mä vom ene fertile Mantel, wenn dä nonig däilwiis ufgschmolze  isch und eso Däil vo sine chemische Komponänte verloore het.

Litratuur 
 Thomas Weiss: Ökonomische Bestimmungsgrößen der Fertilität in westlichen Industrieländern Bundesinstitut für Bevölkerungsforschung, Sonderheft 5. Wiesbaden 1986, 
 Ulla Rahn-Huber: Kursbuch Wechseljahre, Südwest-Verlag, 4. Aufl. 2005, ISBN 3-517-06399-1
 Gerhard Thews, Peter Vaupel: Vegetative Physiologie. 5. Auflage. Springer, Heidelberg 2005 ISBN 3-540-24070-5
 Rainer Wehrhahn; Verena Sandner Le Gall: Bevölkerungsgeographie. WBG (Wissenschaftliche Buchgesellschaft), Darmstadt 2011, ISBN 978-3-534-15628-3, S. 26-36.

Weblingg 
 Artikel im Online-Handbuch des Berlin-Instituts für Bevölkerung und Entwicklung "Fertilität und Geburtenentwicklung"
 Fertility Calculator Tool zur Berechnung der fruchtbaren Tage der Frau (engl.)
 Kinderwunsch-Lexikon - zum Thema Fruchtbarkäit vo Maa und Frau
 BiB-Demographie.de - Internetsite vom Bundesinstitut für Bevölkerigsforschig
 familienplanung.de - Fruchtbarkäit: S Informazioonsportal vo dr Bundeszentrale für gsundhäitligi Ufkläärig (BZgA)

Gsellschaft
Furtpflanzig